CELEX: 32018R0549
Language: fi
Date: 2018-04-06 00:00:00
Title: Komission täytäntöönpanoasetus (EU) 2018/549, annettu 6 päivänä huhtikuuta 2018, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

9.4.2018   
            
            
               FI
            
            
               Euroopan unionin virallinen lehti
            
            
               L 91/11
            
         KOMISSION TÄYTÄNTÖÖNPANOASETUS (EU) 2018/549,
   annettu 6 päivänä huhtikuuta 2018,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan e alakohdan,
   sekä katsoo seuraavaa:
   
               (1)
            
            
               Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’ tai ’CN’, joka on mainitun asetuksen liitteenä I.
            
         
               (2)
            
            
               Yhdistetyn nimikkeistön 17 ryhmän 6 lisähuomautuksessa määritellään ”inuliinisiirappi” CN-alanimikkeitä 1702 60 80 ja 1702 90 80 varten. Se saadaan inuliinin tai oligofruktoosien hydrolyysin välittömänä tuloksena, ja se sisältää tietyn määrän fruktoosia vapaassa muodossa tai sakkaroosina.
            
         
               (3)
            
            
               Komission aloitteesta tehtiin asetuksen (ETY) N:o 2658/87 12 artiklan 3 kohdan ja Euroopan parlamentin ja neuvoston asetuksen (EU) N:o 1294/2013 (2) 7 artiklan a alakohdan ii alakohdan perusteella sokerien ja sokeria sisältävien tuotteiden pätevyystesti (3) vuonna 2016 tullilaboratorioiden eurooppalaisen verkoston toimessa 2 (4). Se osoitti, että tullilaboratoriot unionissa tulkitsevat 17 ryhmän 6 lisähuomautuksessa olevan ilmaisun ”vapaassa muodossa tai sakkaroosina olevaa fruktoosia” eri tavoin.
            
         
               (4)
            
            
               Mainitun lisähuomautuksen tekstiä olisi sen vuoksi selkeytettävä. Esiintyvien sokerien määrä – ilmaistuna kuiva-aineesta – olisi määritettävä korkean erotuskyvyn nestekromatografiamenetelmällä, joka on tarkin käytettävissä oleva menetelmä.
            
         
               (5)
            
            
               Oikeusvarmuuden säilyttämisen vuoksi mainittua lisähuomautusta on tarpeen muuttaa lisäämällä nykyiseen tekstiin uusi kohta.
            
         
               (6)
            
            
               Jotta varmistetaan yhdistetyn nimikkeistön yhdenmukainen tulkinta kaikkialla unionissa CN-alanimikkeiden 1702 60 80 ja 1702 90 80 inuliinisiirapin määritelmän osalta, yhdistetyn nimikkeistön 17 ryhmän 2 lisähuomautusta olisi muutettava.
            
         
               (7)
            
            
               Sen vuoksi asetuksen (ETY) N:o 2658/87 liitettä I olisi muutettava.
            
         
               (8)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (ETY) N:o 2658/87 liitteenä I olevan yhdistetyn nimikkeistön toisen osan 17 ryhmän 6 lisähuomautukseen kohta seuraavasti:
   
      ””Vapaassa muodossa tai sakkaroosina olevan fruktoosin” määrä määritetään kuiva-aineesta laskettuna kaavalla F + 0,5 S/0,95, jossa ”F” on korkean erotuskyvyn nestekromatografiamenetelmällä määritetty fruktoosipitoisuus ja ”S” on sakkaroosipitoisuus.”
   
   2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä huhtikuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 256, 7.9.1987, s. 1.
   
      (2)  Euroopan parlamentin ja neuvoston asetus (EU) N:o 1294/2013, annettu 11 päivänä joulukuuta 2013, Euroopan unionin tullitoimintaa kaudella 2014–2020 koskevan toimintaohjelman (Tulli 2020) perustamisesta ja päätöksen N:o 624/2007/EY kumoamisesta (EUVL L 347, 20.12.2013, s. 209).
   
      (3)  Euroopan komission ja tullilaboratorioiden eurooppalaisen verkoston loppuraportti toimitettiin 24 päivänä huhtikuuta 2017.
   
      (4)  Toimi 2 koskee tullilaboratorioiden vertailuja ja menetelmien validointia.